Author: NORKR_GlobalInfo

Ta deg tid til…

Retreat i sommer
2. –11. juli, 2018
Sandom Retreatsenter

...stillhet, natur, ettertanke, bønn ...

Ignatiansk retreat
Velkommen til 8 dager med retreat på Sandom Retreatsenter 2.—11. juli. Her får du mulighet til dager med ro — borte fra hverdagens krav, ansvar og mediestrøm. I fokus står det unike forholdet hver av oss har med Gud. Når vi oppsøker stillhet, vandring i naturen, bønn og ettertanke, kan Gud åpne dører— dører innover til seg og dører innover i våre egne liv.
Deltakerne tilbringer det meste av dagene i taushet. Det er lagt opp til en daglig samtale som bygger på ignatiansk veiledningstradisjon. Selv om man er stille, blir man er del av et fellesskap med andre deltakere og husfolket gjennom måltider, daglig gudstjeneste og stille nærvær. Dags-programmet danner en enkel ramme som byr på stor grad av frihet der det er tatt høyde for at ulike mennesker har ulike behov og ber på ulike vis.
Ledere og veiledere er Sigurd Bakke (speisalprest, Ås menighet), Anna Magni Larsen og Anna Karin Apalseth (de to sistnevnte er ansatt ved Sandom). Alle tre har utdanning og lang erfaring med ingatiansk/åndelig veiledning.
Sandom ligger i Lom i Gudbrandsdalen, omgitt av vakker natur og med gode turmuligheter.
Lurer du på om dette er noe for deg? Ønsker du mer informasjon om retreatens innhold? Ta en uforpliktende kontakt med spesialprest Sigurd Bakke på tlf. 99015790 eller e-post Sigurd.Bakke@as.kommune.no
For priser, praktisk informasjon og påmelding, se baksiden.

DAGSPROGRAM
0730-900 Stille frokost
1130 Kaffe
1500-1600 Middag m/ musikk
1700 Kaffemat i Stillhetens hus
Gudstjeneste m/ nattverd
1930 -2015 Kveldsmat m/musikk
Stille andakt

Pris: 8 netter (kost og losji): kr. 4500—7600* Studenter: min. kr. 4000 * Vi ønsker at deltakere med begrensede betalingsmuligheter ikke skal forhindres i å komme. Derfor har vi et fleksibelt prissystem innen for en ramme.
Adkomst: Sandom Retreatsenter ligger i Lom kommune. Man kan kjøre bil helt fram, eller ta tog til Otta og buss derfra, eller buss hele veien.
Adresse: Kollavegen 334, 2685 Garmo. Dersom man ønsker å gå turer på fjellet, anbefales det å komme med egen bil.
For påmelding og mer informasjon om stedet, praktiske opplysninger rundt retreaten, m.m. se www.sandom.no eller kontakt stedet på tlf. 61 21 27 45 retreat@sandom.no.
Du får detaljert reise– og annen informasjon i et velkomstbrev etter påmelding.
VEL KOMMEN!

”Jeg er kommet for at dere skal ha liv og overflod.” Joh. 10,10